கொண்ட வைஷ்ணவ குலத்தில் பிறந்தவராயிற்றே பெரிய கோனார் !... அவர் கண்களிலே தெரியும் தோற்றம் கண்ணன் தோற்றமே... எனினும் அவர் வழிபடுவது பாபுவின் நினைவைத்தான் ! போன வருஷம் பாபு வந்திருந்தபோது நன்றாக வளர்ந்திருந்தான்.என்னப் பேச்சுப் பேசுகிறான் ? "... ஆனால் ஒரு வார்த்தையாவது கிழவருக்குப் புரியவேண்டுமே ! அவன் ஹிந்தியிலல்லவா பேசுகிறான்.ஒரு வார்த்தை கூடத் தமிழ் தெரியாமல் என்ன பிள்ளை வளர்ப்புஎன்று கிழவர் சில சமயம் மனம் சலிப்பார். இருந்தாலும் தன் பேரன் பேசுகிறான் என்பது முக்கியமே தவிர , என்ன பாஷையாக இருந்தால் என்ன ? -என்ற